ध्यान लगाना आसान करना अपने लाभ के लिए टेकनॉलॉजी का उपयोग करना उचित ध्यान लगाने के लिए माहौल बनाना ध्यान केंद्रित रखना (Focused)
इस विषय का तथ्य यह है कि हम सभी के लिए दिन के कुछ समय ऊँची ऊर्जा वाले होते हैं और कुछ समय अत्यंत नीची ऊर्जा वाले भी होते हैं। आपके कब हैं? यदि संभव हो, तो ऊँची उर्जा वाले समय पढ़ने का प्रयास करें। आप बेहतर ध्यान लगा सकेंगे और जो ज्ञान आप मस्तिष्क में डाल रहे हैं उसे स्मृति में रख सकते हैं। किसी भी अन्य समय में यह कठिन परिश्रम होगा। कुछ लोगों के लिए, यह उजाला तड़के सवेरे होता है जब उनके पास दिन के लिए काफी ऊर्जा मौजूद रहती है। दूसरों के लिए, कुछ शक्ति मिलने के बाद, उनका संचालन रात में बढ़ता है। आपका जो भी समय हो, अपने शरीर की बोली पर ध्यान दीजिए और उसी समय पढ़ाई कीजिए।. नींद से सोने के लाभ लगभग अनगिनत हैं। केवल आपके हॉरमोन ही नियमित नहीं होते और सूचनाओं का समन्वय ही नहीं होता, बल्कि अगले दिन के लिए आपको पूरी शक्ति लगाने के लिए भी तैयार करता है। वास्तव में, थक कर चूर हुई अवस्था में ध्यान लगाने का प्रयास करना नशे में आकर ध्यान लगाने की कोशिश करने के समान है। यदि आप ध्यान नहीं लगा सकते, तो यह उसका कारण हो सकता है। अधिकांश लोगों को रात में 7-9 घंटों की नींद की आवश्यकता होती है। कुछ लोगों को थोड़े अधिक की होती है, और कुछ लोगों को थोड़े कम की। जब आपने अलार्म नहीं लगाया होता है, तो आप कितने घंटे सोना चाहते हैं? जैसी आवश्यकता हो, हर रात बिस्तर पर कुछ पहले जाते हुए उसे पूरा करने का प्रयास कीजिए। आपका भोजन ही आपको बनाता है, और यदि आप स्वस्थ भोजन करते हैं, तो आपका मस्तिष्क भी स्वस्थ होगा। रंग-बिरंगे खाद्य को और चर्बी-रहित मांस खाने का लक्ष्य रखें; जैसे, आपकी पसंद के रंग-बिरंगे फल तथा सब्जियाँ, पूरे अनाज, चर्बी-रहित मांस और डेयरी उत्पाद, बादाम (घी में तले भजिया/चिप्स और मोटा बनाने वाली कैंडी नहीं), और अच्छी चर्बियाँ जैसे डार्क चॉकलेट और जैतून का तेल। एक स्वस्थ आहार आपको ऊर्जा से भरा रखेगा और आपके मस्तिष्क को आजमाना आसान करेगा। सफेद रंग के खाने की चीजों से बचिए, जैसे, सफेद रोटी, आलू, आटा, चिकनाई और चीनी। यह केवल "प्राणहीन" आहार हैं और चीनी वाले पेय तो आपको कक्षा में या पढ़ने के समय ढहा देते हैं। जब बात इस पर आती है तो आप स्वयं अपनी प्रेरणा हैं। यदि आप अपने को समझा लेते हैं कि आप ध्यान केंद्रित कर सकते हैं, तो आप कर सकते हैं। अपने मन से सीधी टक्कर लीजिए और सकारात्मक सोचना शुरू कर दीजिए: आप यह कर सकते हैं और आप करेंगे। स्वयं आपके सिवा, आपको कोई भी रोकने वाला नहीं है। "और भी 5 " नियम को आजमाएँ। आप अपने से कहें कि छोड़ने के पहले मैं और भी पाँच चीजें करूँगा या और भी पाँच मिनट लूंगा। एक बार जब आप इन्हें समाप्त कर लेते हैं, तो और भी पाँच कीजिए। कार्यों को छोटे-छोटे टुकड़ों में बांट लेने पर चीजें उनके लिए आसान हो जाती है जो कम समय के लिए ध्यान केंद्रित कर पाते हैं और यह आपके मस्तिष्क को अधिक देर तक चलाते रहता है। जब आप तरोताजा रहते हैं, तो आपके पास ध्यान लगाने की सबसे ऊँची शक्तियाँ उबाल पर रहती हैं।  सबसे पहले सबसे सूक्ष्म और गंभीर पृष्ठभूमि वाले विषयों को पूरा करें, और तब आसान, परंतु विवरणों के लिए आवश्यक कष्टकर विषयों (कम चुनौती देने वाले) की ओर जाएँ। यदि आप आसान कार्यों को पहले करेंगे, तो पूरे समय तक कठिन विषयों के बारे सोचते रहेंगे और तनाव से भुगतते रहेंगे, जिससे आपकी उत्पादकता और ध्यान केंद्रित करने की क्षमता कम हो जाएगी। इतना कहने के बाद, पढ़ते समय स्वयं को किसी कठिन समस्या या निबंध प्रश्न में अटकाने या उससे हारने की उलझनों से बचिए। कभी-कभी हो सकता है कि नियत कार्य का सबसे नापसंद भाग सबसे अधिक समय लेने वाला हो और यह आपके पूरे उपलब्ध समय को निकाल दे/निगल जाए। इसलिए अपने समय को सीमित करें और यदि अत्यंत आवश्यक हो, तो अपनी ही निगरानी में आसान विषयों पर चले जाएँ। यूट्यूब पर किसी बाइन्यूरल बीट (BiNaural Beat), तथा हेडफोन या आवश्यकता हो तो इयरबड्स की खोज करें। यदि बाइन्यूरल  बीट्स आपके लिए काम करते हैं, तब तो जादू हो जाएगा! पढ़ते समय सुनिए। सबसे अच्छे परिणामों के लिए पढ़ने के समय नीची या मध्यम आवाज में इन्हें सुनिए। लंबे अरसे तक उपयोग हानिकारक नहीं है। भोजन, विश्राम या आपके पढ़ने लाभ पहुँचाने वाली किसी भी चीज की समय-सारणी से संयोजित करते हुए, यह धुन आपकी स्मरणशक्ति में सुधार कर सकती है। पढ़ना जीवन का इतना महत्वपूर्ण अंश है और ध्यान केंद्रित करना तथा ध्यान लगाना सीखना एक आजीवन कुशलता है। कुछ घंटे सुनने के बाद आपके कानों को कमरे में स्वाभाविक परिवेशी ध्वनियों के साथ व्यवस्थित होने में कुछ मिनट लग जाएँगे। यदि आपका सुनना कुछ गड़बड़ हो जाता है, तो यह बिल्कुल स्वाभाविक है। बाइनाउरल बीट से कई अन्य विचित्र प्रभाव संभव हैं, परंतु अधिकांश लोगों के लिए यह काम करते हैं।  10-25 मिनट के लिए सरदर्द स्वाभाविक है, यह आपका मस्तिष्क धुन के साथ व्यवस्थित हो रहा है। अगर यह 30 मिनट बाद नहीं चला जाता, तो इसे अपने कार्यक्रम से बाहर रखना ही बेहतर है। ध्वनि को और भी आकर्षक बनाने के लिए बीट के साथ संगीत भी चलाया जा सकता है। एक साथ मिल कर वे ध्यान लगाने में आगे भी सहायता करते हैं। ध्यान लगाने के लिए आपके कमरे को शांत और ध्यान बँटाने वाली चीजों से मुक्त होना चाहिए। इसे टीवी, पालतू जानवरों, रुकावटों, या किसी भी ऐसी चीज से जिससे ध्यान बँट जाए, दूर होना चाहिए। इसके अतिरिक्त, आपकी कुरसी आरामदेह होनी चाहिए और अच्छा प्रकाश होना चाहिए। आपकी पीठ, गर्दन और आँखों पर किसी प्रकार का तनाव नहीं पड़ना चाहिए; दर्द भी ध्यान बँटाता है।  उदाहरण के लिए, टीवी के ठीक सामने मत पढ़िए; क्योंकि आप अपना होमवर्क केवल तभी कर पाएंगे जब विज्ञापन आ रहे होंगे। इसके बजाय छोटे छोटे ब्रेक लें और उस समय में टीवी या रेडियो की कोई "झलक" ले लीजिए; ठीक उतना ही समय जितना पानी पीने जाने में लगे। आप जब पढ़ रहे हों तो किसी मेज या डेस्क के सामने कुर्सी पर बैठें। बिस्तर पर मत पढ़िए, वहां केवल तब पढ़ सकते हैं जब आप चादर के ऊपर, तन कर बैठे हों और एक पढ़ने वाली उज्जवल रोशनी आपके पीछे हो। फिर भी, चादर में मत घुसिए; आपको नींद आ जाएगी। इसके अतिरिक्त, आप अपने सोने के कमरे को पढ़ाई के साथ जोड़ कर देखने लगेंगे और यह निश्चित रूप से एक ऐसी चीज है जिससे आप बचना चाहेंगे। आपकी पेंसिलें और पेन, हाइलाइटर और पुस्तकें आप की पहुँच के अंदर होनी चाहिए जिससे पढ़ते समय आप का ध्यान न बँटे। यदि जरूरत हो, तो उस जगह को व्यवस्थित कर लें, जिससे अस्त-व्यस्त चीजें आपके मन को विचलित न कर दे। कोई भी ऐसा कारण नहीं होना चाहिए जिससे आपको उठना पड़े, जो आपको आपकी जगह पर बने रहने में रुकावट डाले। यदि आप सुनिश्चित नहीं भी हैं, कि आपको इसकी जरूरत होगी तब भी जरूरत की चीजें आपकी जगह पर होना चाहिए। सभी किताबें, नोटबुक, और जिन कागजों की आपके जरूरत पड़ेगी (सिलेबस को भी याद रखिए) आपको हाथों की पहुँच के अंदर होनी चाहिए। यह पढ़ाई में ध्यान लगाने के लिए एक आदर्श सेटअप है। यदि आपकी पढ़ाई के लिए जरूरी हो तो लैपटॉप का उपयोग करें नहीं तो लैपटॉप को अपने से दूर रखें। इसे साधारण रखने की कोशिश करे, जैसे मुटठी भर बादाम, थोड़े बहुत फल जैसे अंगूर, जामुन या सेव, या डार्क चॉकलेट (dark chocolate)। पानी भी नजदीक रखें; अधिक कॉफी, कैफीन वाली चाय, या कोई एनर्जी पेय नहीं लें (आप रात भर जगे रह जाएँगे)। यह निस्संदेह आपको ऐसी स्थिति में ले जाएंगे जिसमें आपको अत्यधिक थकावट का अनुभव होगा; जो चिमटी काटने और थप्पड़ मारने से भी दूर नहीं होगा। क्या आप किसी "सुपर फ़ूड" की खोज कर रहे हैं? कई रिसर्च अनुसार ब्लूबेरी, पालक, स्क्वाश, हरी गोभी, डार्क चॉकलेट, और मछली, यह सभी मस्तिष्क के शक्ति-वर्धक खाद्य (brain-boosting foods) हैं जो आपको पढ़ने में सफल बना सकते हैं। केवल आज के लिए, आप आज क्या क्या पूरा करना चाहते हैं (या करना जरूरी है)? आपको क्या करना चाहिए जिससे आप इस भावना के साथ जा सकें कि आपको जो करने की जरूरत थी वह सब आपने कर लिया है? यह आपके लक्ष्य हैं, और यह पढ़ने के समय में आपको दिशा प्रदान करेगा। वही गोल सेट करैं जो आप पा सकें। यदि आपको 100 पृष्ठ पढ़ना है, तो उसको प्रतिदिन 20 पृष्ठ के हिसाब से बाँट दीजिए; कौर उतना ही उठाइए जिसे आप निगल सकें। अपनी समय की विवशताओँ को भी ध्यान में रखें। यदि आज रात आपके पास केवल एक घंटे का खाली समय है, तो करने के लिए जो सबसे आवश्यक चीज है उसे ही करिए। यह आपको पढ़ाई में विराम देने के लालच से दूर रखेगा और आपको अपनी योजना पर बने रहने का अवसर देगा। यदि आपको पढ़ाई के लिए इसकी जरूरत हो, केवल तभी कम्प्यूटर का उपयोग करें; अन्यथा, यह केवल एक अनावश्यक खतरा है। जहाँ तक आपके फोन की बात है; जब तक किसी इमरजेंसी के लिए आपको इसकी जरूरत न हो इसे एयरप्लेन मोड में रखें। कई वेबसाइट और सॉफ्टवायर ब्लॉकर हैं जैसे सेल्फरिस्ट्रेंट (SelfRestraint), सेल्फकंट्रोल (SelfControl), और थिंक (Think) जो आपको उन वेबसाइट्स और सॉफ्टवायर्स से दूर रखेंगे जिन्हें रोक पाना सबसे कठिन है।  आप स्वयं समझ लीजिए कि आपको अगले लगभग एक घंटे के लिए फेसबुक को रोक कर रखने की आवश्यकता है या नहीं। घबराइए नहीं; यह वापस आ जाएगा। कुछ लोगों के लिए, संगीत उन्हें ध्यान केंद्रित करने में सहायता करता है। कुछ लोगों के लिए, यह ऐसा नहीं करता। आजमा लीजिए और देखिए आपके लिए सबसे अच्छा काम क्या करता है। बैकग्राउंड में कुछ होने पर आप भूल जाएंगे कि बाहर जा कर मजे करने के बदले आप पढ़ाई कर रहे हैं।  यह ध्यान में रखिए कि जो संगीत आपके पढ़ने के लिए ठीक है वह परंपरागत रूप से आपकी पसंद का संगीत नहीं भी हो सकता है। परंपरागत रूप से आप जिस संगीत को नहीं जानते वह बेहतर है क्योंकि किसी गीत को पहचान लेना आपके मन को भटका सकता है या आप उसके साथ गाने भी लग सकते हैं। किसी अन्य शैली के साथ सुनने प्रयोग कीजिए और देखिए कि क्या यह कुछ ऐसा है जिसका आप आनंद भी ले सकते हैं परंतु शीघ्रता से उसकी ताल से निकल भी सकते हैं। किसी बैकग्राउंड ध्वनि जेनरेटर का उपयोग कर आजमा सकते हैं जो आपको पढ़ने में सहायता करने के लिए प्राकृतिक ध्वनियाँ निकालता है जैसे गायत्री मंत्र, चिड़िया की बोली, बरसात, नदी की धारा या अन्य मनभावन ध्वनियाँ। कई टूल्स ऑनलाइन उपलब्ध हैं। यदि आपके सामने पढ़ने के लिए लंबी रात पड़ी है, तो दिन के लिए योजना बना लीजिए। 30-60 मिनट की अवधियों में पढ़ाई करने का लक्ष्य रखिए जिनके बीच में 5-10 मिनटों का अवकाश हो। आपके मस्तिष्क को रीचार्ज होने के लिए ब्रेक की जरूरत होती है। यह आलसीपन नहीं है; यह आपके मस्तिष्क को सूचना को समन्वय करने का अवसर देना है। स्वयं को ऊबने से रोकने के लिए और माइंड को सेचुरेट होने से रोकने के लिए प्रत्येक घंटे विषयों को बदलने की कोशिश भी कीजिए। किसी एक विषय के बहुत अधिक हो जाने पर ब्रेन सेचुरेट होने लगता है। एक नया विषय आपके मन और आपकी प्रेरणा को जगा देगा। कभी-कभी पढ़ना कठिन हो जाता है क्योंकि बाहरी दुनिया की दूसरी चीजें हमारे मन में आती रहती है, चाहे वह अच्छी हो या खराब। हमें लगता है कि हमें अपनी सोच पर कोई नियंत्रण नहीं है, परंतु हमें है। अपने से कहिए कि आप उस समस्या, लड़की या लड़के के बारे में पढ़ाई समाप्त करने के बाद में सोचेंगे। आपको यह सोच कर शांति मिलती है कि आप अंत में उस पर पहुँचेंगे। और जब वह समय आता है, तो तीव्र इच्छा वास्तव में चली गई होती है।  जब आप को ऐसा लगना आरंभ हो जाता है कि आप का मन भटक रहा है, तो इसे एकदम रोक दीजिए। इसको एक सेकंड में झटक दीजिए, और तब विषय पर फिर से आ जाइए। आप अपनी सोच के मालिक हैं। आपने उन्हें आरंभ किया था, और आप उन्हें रोक भी सकते हैं! अपने पास एक पेन और कागज रखिए और आपके पढ़ने के सत्रों में जो भी आपके मन में आ जाता है उसे लिख डालिए। जब आप विराम ले रहे हों तब आप इन चीजों के बारे में कुछ कीजिए या सोचिए। मान लिया कि आपने अभी-अभी किसी बुक के 20 पेज को पढ़ा है। तुरंत अगली बुक के 20 पेज को पढ़ने के लिए कूद पड़ना आपके लिए बिल्कुल ठीक नहीं होगा। इसके बदले उस पिछले विषय से सम्बंधित कुछ प्रश्नोत्तर हल करने की कोशिश करें। केमिस्ट्री की इक्वेशन को याद करने में अपनी सहायता करने के लिए कुछ चार्ट बना लें। अगर इससे रिलेटेड कोई टेप है तो उसे सुनें। कुछ ऐसा पढ़ें जिसमें अलग स्किल्स और ब्रेन के अलग सेक्शन के इस्तेमाल की जरूरत पड़े। इससे, आपके बोर होने के चांस कम हो जायेंगे। और आपके मस्तिष्क के लिए काम करना भी आसान होगा। आप जिन स्किल्स का उपयोग कर रहे हैं, उन्हें निर्धारित करना सूचना को और भी जल्दी समझने में आपके मस्तिष्क की सहायता करता है और उस पर लंबे समय तक पकड़ बनाए रखता है।  समय और भी जल्दी चला जाएगा और आप इसे बेहतर याद रखेंगे? विश्वास न हो तो चेक करके देख लें। कभी-कभी चलते रहने के लिए हमें थोड़े प्रोत्साहन की भी आवश्यकता होती है। यदि अच्छे ग्रेड पाना पर्याप्त पुरस्कार नहीं है, तो पढ़ाई में ध्यान लगाए रखने के लिए अपने आप को कोई और रिवॉर्ड दीजिये। ये कुछ भी हो सकता है जैसे अपने पसंद की मिठाइयाँ खाना या कुछ खाते हुए टीवी देखना? शॉपिंग? एक मालिश या एक झपकी? कौन सी चीज आपको ध्यान लगाकर पढ़ाई करने के लिए प्रोत्साहित करेगी? हो सके, तो अपने माता-पिता को इसमें शामिल कर लीजिए। क्या वे आपको किसी प्रेरक की आपूर्ति करने में सहायता कर सकते हैं? हो सकता है कि अच्छा ग्रेड लाना कुछ समय के लिए आपको उस काम से छुटकारा दिला दे जिसे आप नापसंद करते हैं या आपकी जेब खर्च को अस्थायी रूप से बढ़ा दे। उनसे पूछिए कि क्या वे किसी प्रकार की पुरस्कार योजना बनाने में सहायता करने के लिए इच्छुक हैं; पूछने से कुछ नहीं बिगड़ता है। क्या कभी आपने किसी कागजी कार्यवाही से निपटा है जिसमें कुछ भारी कागजों को भरना होता है, परंतु आपको पता नहीं था कि इनमें से कई का मतलब क्या है? कभी-कभी पढ़ाई करना भी ऐसा ही बन जाता है। पहचान कीजिए कि कब आपके लिए पीछे लौटते हुए इसे आसान बनाना जरूरी है। यदि आपको मूल बातों का पता नहीं है, तो विषय-वस्तु से सामना मत कीजिए। पहले इसके पदों की व्याख्या कर लीजिए। जब यह पूछते हुए कोई प्रश्न आता है कि, "महात्मा गांधी ने दांडी यात्रा कब समाप्त की थी?" तब यह जानना सहायक होगा कि महात्मा गांधी कौन हैं। इसे पहले जान लीजिए और तब विषय-वस्तु पर आइए। शिक्षक इसे जानते हैं, परंतु वे इसे बिरले ही कहते हैं: पढ़ना उबाऊ हो सकता है, विशेषतः जब यह उस प्रसंग का है जिसमें आपको मजा नहीं आता। अपनी पढ़ाई को अधिक प्रभावी बनाने के लिए और ध्यान लगाना आसान करने के लिए, पढ़ने की सक्रिय तकनीकों का उपयोग कीजिए। यह आपके मस्तिष्क को भटकने से रोकेगा और सुनिश्चित करेगा कि आपके ग्रेड ऊँचे रहें। यहाँ कुछ विचार हैं:  पढ़ते हुए स्वयं से प्रश्न पूछिए। पृष्ठ से आँखें हटा कर, आपने जो पढ़ा है उसे संक्षेप में जोर से कहिए। जो आप कहना चाहते हैं उसे कहने के लिए जितना संभव हो सके कम शब्दों का और संक्षिप्त उदाहरणों का प्रयोग कीजिए। अपने नोट में जो आप लिख रहे हैं उसके शब्द-विन्यासों को संक्षिप्त कर लीजिए। पृष्ठ संख्या, शीर्षक नोट कर लीजिए और पुस्तकों के लेखकों के नाम लिख लीजिए, हो सकता है कि किसी ग्रंथ-सूची या अन्य किसी कारण से आपको फिर इनका उल्लेख करना पड़े। अपने नोट बनाने के अंश के रूप में एक प्रश्नोत्तरी की रचना कीजिए, इसे जाँचने या दोहराने के लिए इसे बाद में पढ़ सकते हैं। अपने अवकाश के दौरान, अपने ऑनलाइन समय का उचित उपयोग कीजिए। फेसबुक से संपर्क कीजिए। अपना फोन चालू कीजिए और संवाद या मिस्ड कॉल की जाँच कीजिए। जब तक कोई आपात्काल न हो उनके उत्तर देने में समय व्यतीत मत कीजिए। अपने पसंद की सभी अवकाश सक्रियताओं में भाग लीजिए; पर ऐसा केवल कुछ मिनटों के लिए ही कीजिए। इसे अपनी प्रणाली से बाहर निकाल दीजिए, और तब वापस पढ़ने बैठ जाइए। चाहे कुछ ही मिनटों के लिए ही क्यों न हो, "प्लग्ड इन (plugged in)" और "संयुक्त," हो कर आपको बेहतर लगेगा। यह एक छोटा सा रीचार्जिंग सेशन (recharging session) होगा जो आपके ध्यान केंद्रित करने की क्षमता में चमत्कार ला देगा। आप सोच सकते हैं कि इससे ध्यान बंटेगा और आप विपथ हो जाएंगे, परंतु अंत में आप और भी अधिक कर पाएंगे। जब तक आप अपने अवकाश के उपयोग में बुद्धिमत्ता बरतते हैं।
अपने शरीर की सुनिए: पूरी नींद लीजिए: स्वस्थ भोजन करें: अपनी सोच को नियंत्रण में रखें: सबसे कम पसंद कार्यों को सबसे पहले करें: पता कीजिए कि अल्फा वेव साउंड टोन्स (alpha wave sound tones) सुन कर, आपके पढ़ने के लिए ध्यान केंद्रित करने में, स्मरणशक्ति और एकाग्रता में और अन्य कार्यवाहियों में सुधार होता है या नहीं: ध्यान लगाने के सभी चरणों और सलाह का अनुसरण करें: सुनिए कि बाइनाउरल बीट (BiNaural Beat) के बाद वातावरण की ध्वनियाँ कैसी सुनाई देती हैं: ठीक स्थान चुनिए: पढ़ने के लिए जिस चीज की भी जरूरत हो उसे रखें: हल्के-फुल्के स्नेक्स नजदीक रखें: अपने स्टडी गोल को लिख लीजिए: यह सुनिश्चित कर लीजिए कि आपका सेलफोन और अन्य सभी इलेक्ट्रॉनिक उपकरण बंद रहें: हल्का बैकग्राउंड म्यूजिक (background music) चालू रखने पर विचार कीजिए: एक समय-सारणी (timetable) बनाइए: दूसरी चीजों के बारे में चिंता करने के लिए कोई अलग समय रख लीजिए: निर्धारित करें कि आप कैसे सीखना चाहते हैं: स्वयं अपने को इनाम दीजिए: यदि आवश्यक हो, तो पीछे हट जाइए: पढ़ना अधिक सक्रिय बनाइए: वर्णन किए गए विचारों, चरित्रों, कथा-वस्तुओं और घटनाओं पर नोट बनाइए: इंटरनेट पर संपर्क कीजिए, और तब अपना अवकाश समाप्त होते ही सीधे वापस आ जाइए:
https://www.wikihow.com/Concentrate-on-Studies https://www.wikihow.com/Concentrate-on-Studies https://www.wikihow.com/Concentrate-on-Studies https://www.wikihow.com/Concentrate-on-Studies
Making Concentrating Easier Using Technology To Your Advantage Creating an Environment for Proper Concentration Staying Focused